Profil in registracija

Moj profil na ona-on.com

Tvoj profil je vse, kar želiš, da potencialni partner vidi, npr. fotografije in osebni opis. Profil je tvoje izložbeno okno za zmenke.

Za urejanje profila klikni na gumb za nastavitve (zobnik) – Moj profil. Na levi strani lahko urejaš posamezne elemente profila:

predstavitev (osebni predstavitveni opis),

osnovni podatki (datum rojstva, koga iščeš, kakšen je tvoj namen uporabe, od kod prihajaš),

podrobnejši fizični opis, osebnostne in ostale lastnosti,

podrobnejša opisna predstavitev, opis osebe, ki jo iščeš, idr.,

osnovne ter dodatne lastnosti osebe, ki jo iščeš.

Za dodajanje fotografij na profil klikni na gumb Dodaj fotografijo.

Za spreminjanje gesla in kontaktnega osebnega e-naslova klikni na gumb za nastavitve (zobnik) – Uporabniški račun. Za nastavitve obveščanja na osebni e-naslov klikni na gumb za nastavitve (zobnik) – Obvestila. Za nastavitev kontaktnega filtra klikni na Sporočila – gumb zgoraj desno (tri navpične črtice).

Ali lahko spreminjam moj profil?

Seveda, svoj profil lahko spreminjaš po svojih željah. Možnosti za zmenek se z bolj izpolnjenim profilom zelo povečajo.

Za urejanje profila in fotografij klikni na gumb za nastavitve (zobnik) in nato na izbran segment profila na levi strani.

Kako lahko najdem osebe, ki jih želim spoznati?

Prvi korak, ki ga moraš storiti pri iskanju idealnega partnerja, je odločitev, kakšno osebo iščeš.

V rubriki Dekleta zate/Fantje zate se prikazujejo profili, ki najbolj ustrezajo želenim lastnostim idealnega partnerja/ke. Za spremembo svojih zadetkov moraš spremeniti osnovne in/ali razširjene lastnosti partnerja. Za spremembo želenih lastnosti klikni na gumb za nastavitve (zobnik), nato na izbran segment lastnosti levo, spremeni izbor lastnosti in shrani spremembe.

Kako se registriram in ustvarim svoj uporabniški profil?

Profil lahko registriraš na dva načina:

Normalna registracija:

1. korak: vpišeš svoje osnovne podatke, izbereš koga iščeš, izbereš uporabniško ime in geslo;

2. korak: potrdiš registracijo preko povezave, ki ti jo pošljemo na domači e-naslov;

3. korak: dodaš svojo fotografijo;

4. korak: označiš kakšno vrsto razmerja iščeš in se z nekaj besedami predstaviš.

Facebook registracija:

1. korak: vpišeš svoje osnovne podatke, izbereš koga iščeš, označiš kakšno vrsto razmerja želiš in se z nekaj besedami predstaviš;

2. korak: izbereš uporabniško ime, geslo in vpišeš elektronski naslov;

3. korak: dodaš svojo fotografijo;

To je vse in takoj lahko začneš z iskanjem partnerja.

Ali smem v osebni predstavitvi navesti svoj e-naslov ali telefonsko številko?

Ne, v osebni predstavitvi ne smeš navajati nobenih kontaktnih ali osebnih podatkov. Razlog za prepoved je možno navajanje kontaktnih ali osebnih podatkov koga drugega oziroma možna zloraba.

Zavezani smo k varovanju kontaktnih in osebnih podatkov uporabnikov, zato vsa besedila osebne predstavitve pred objavo pregledamo. Vse objave oziroma spremembe profilov, kjer so navedeni kakršnikoli kontaktni ali osebni podatki, zavrnemo oziroma ne objavimo.

Podrobnosti o varovanju osebnih podatkov si lahko prebereš pod VAROVANJE PODATKOV.

Ali je registracija uporabniškega profila brezplačna?

Da, registracija je brezplačna. Tudi brskanje med profili drugih uporabnikov je brezplačno.

Ali je potrebno registracijo potrditi?

Da, registracijo moraš potrditi (razen v primeru, če uporabiš hitro Facebook registracijo). Ko registriraš uporabniški profil, na elektronski naslov, vnešen ob registraciji, pošljemo e-mail s povezavo za potrditev. Klikni na povezavo in na strani, ki se odpre in s klikom na gumb potrdi registracijo.

Kaj se zgodi, če ne potrdim registracije?

Če registriraš profil in ne potrdiš registracije, se ne moreš prijaviti na ona-on.com. Če po 3 dneh še vedno ne potrdiš registracije, se tvoj profil avtomatično deaktivira. Pri tem dobiš ob poskusu prijave sporočilo, da uporabnik ni aktiven. Če želiš tak profil aktivirati, nas kontaktiraj na podpora@ona-on.com.

Ne morem potrditi registracije s pomočjo povezave e-mailu. Kaj naj storim?

V tem primeru kopiraj povezavo, odpri novo okno brskalnika in tja prilepi povezavo. Odpri stran in s klikom na gumb potrdi registracijo.

E-maila za potrditev ne najdem. Kaj naj storim?

Najprej preveri svoje nastavitve e-poštnega predala. Možno je, da je naš e-mail zaradi varnostnih nastavitev zašel med vsiljeno pošto (junk ali spam mapo) tvojega e-poštnega predala.

V primeru, da e-maila nisi našel/la, nam na podpora@ona-on.com sporoči svoje uporabniško ime (natančno navedi velike/male črke) in e-mail naslov vnešen ob registraciji.