Sporočila med uporabniki

Sporočila na ona-on.com

Ona-on klepet je komunikacijski sistem za izmenjavo sporočil med uporabniki. Nadomešča klasično e-pošto, poleg pošiljanja običajnih sporočil pa omogoča tudi pošiljanje daril, fotografij in glasbenih video posnetkov.

Kako začeti s klepetom?

Klepet z uporabniki je mogoče začeti na profilih uporabnikov ali na seznamih uporabnikov.

Pogoj za vzpostavitev klepeta je, da imaš pravico pošiljanje sporočil (članstvo ali brezplačna sporočila).

Za pošiljanje začetnega sporočila pri posameznem uporabniku klikni na osrednjo ikono in odprlo se bo pogovorno okno z izbranim uporabnikom. V pogovorno okno napišeš sporočilo in ga pošlješ s klikom na ikono za pošiljanje sporočila (puščica).

Ob prejemu novega sporočila prejmeš o tem obvestilo v meniju pri rubriki Sporočila (prikazano skupno število neprebranih sporočil).

V seznamu klepetov se pri klepetu, v katerem se je pojavilo novo sporočilo, prikaže rdeč krogec, v katerem je prikazano število neprebranih sporočil.

Okno klepeta (Sporočila)

Na desni strani okna klepeta se prikazujejo uporabniki, s katerimi imaš komunikacijo. Omogočeni so trije prikazi seznamov uporabnikov:

aktivni (seznam uporabnikov, s katerimi klepetaš in so trenutno online),

pogovori (seznam vseh uporabnikov, s katerim klepetaš),

vsi (seznam uporabnikov s katerimi klepetaš ali oni želijo klepetati s teboj).

Zelena pika pred imeni v seznamu uporabnikov označuje, da je uporabnik prijavljen (je online).

Številka v rdečem krogcu pred imenom uporabnika prikazuje število novih še neprebranih sporočil, ki ti jih je poslal posamezni uporabnik. Ko klikneš na uporabnika, se prikaže pogovor, ki ga imaš z njim.

Klepet s posameznim uporabnikom lahko iz seznama sporočil zbrišeš z izbiro in potegom na desno.

V osrednjem delu okna klepeta so na desni strani prikazani podatki o uporabniku, s katerim klepetaš. V osrednjem delu je prikazana medsebojna komunikacija s tem uporabnikom, pod komunikacijo pa vnosno polje za pošiljanje sporočila.

Priloge k sporočilom (GIF, fotografija)

Sporočilu lahko dodaš animirano sliko (GIF) ali svojo fotografijo (npr. zasebno, ki ni vidna vsem uporabnikom).

Prilogo izbereš s klikom na ikono GIF ali fotoaparat. Priponko pošlješ s klikom na gumb Pošlji GIF oz. Pošlji fotografijo.

Kako lahko onemogočim nezaželene uporabnike?

Ona-on.com zagotavlja varno in prijetno komunikacijo z drugimi člani, zato ti tudi pri klepetu omogočamo, da:

blokiraš člane, katerih sporočil ne želiš prejemati: klikni na Blokiraj na desni strani spodaj in mu onemogoči pošiljanje sporočil;

prijaviš posameznega uporabnika: izberi Prijavi zlorabo (levo od Blokiraj) in sporoči, za kakšno vrsto zlorabe gre.

Brisanje sporočil

Klepet s posameznim uporabnikom lahko iz seznama sporočil zbrišeš z izbiro in potegom na desno. Prejeta ali poslana sporočila, ki se niso razvila v klepet, se pod določenimi pogoji avtomatično izbrišejo.

Kaj je kontaktni filter?

Kontaktni filter je orodje, s katerim določiš izključno od katerih uporabnikov želiš prejemati sporočila. Določiš lahko starost, ali imajo fotografijo, ali imajo verificiran profil in omejiš spam (nezaželena sporočila). Povezava do kontaktnega filtra se nahaja na strani Sporočila desno zgoraj.

Kako deluje kontaktni filter?

Z nastavitvami kontaktnega filtra določiš uporabnike, od katerih želiš prejemati sporočila. Sporočil, ki ti jih pošiljajo drugi uporabniki in ne ustrezajo tvojim kriterijem ne vidiš, pošiljatelj pa o tem ni obveščen.

Katerih pošiljateljev kontaktni filter ne izloča?

Filter ne izloča sporočil uporabnikov, s katerimi že imaš predhodno pozitivno relacijo. To so sporočila:

uporabnikov, s katerimi predhodno že imaš pogovor,

uporabnikov, s katerimi imaš GO!,

uporabnikov, s katerimi se ujemaš in z njimi želiš na zmenek.