Članstvo in članarina

Prednosti članstva na ona-on.com

Ko se registriraš, na ona-on.com pridobiš status registriranega uporabnika (NEČLAN). To ti omogoča oglede profilov uporabnikov in omejeno komunikacijo z uporabniki ona-on.com.

S plačilom članarine postaneš ČLAN ona-on.com in za obdobje članstva pridobiš neomejene možnosti spoznavanja in komuniciranja z ostalimi uporabniki.

Vrste članarin in načini plačila članarine na ona-on.com

Član lahko postaneš za različna časovna obdobja med 1 in 12 meseci ali pa neomejeno.

Ne glede na to, katero članarino izbereš, plačati jo moraš vnaprej.

Podatki o statusu članstva so vidni v razdelku Članarina.

Načini plačila članarine na ona-on.com:

plačilo s kreditno kartico Visa in MasterCard,

plačilo z VALÚ-jem (za naročnike ali predplačnike Telekoma Slovenije, naročnike A1 in BOB),

plačilo s PayPal,

plačilo s plačilnim nalogom (prek spletne banke, na pošti).

Cene članarin

Aktualna ponudba članarin je na voljo v razdelku Članarina.

Cene so navedene v EUR in vključujejo davek na dodano vrednost (DDV). Pridržujemo si pravico do sprememb cen članarin brez predhodne najave (cenik).

Samodejno obnavljanje članarine

S plačilom članarine s kreditno kartico, VALÚ-jem ali Paypal-om skleneš članarino, ki se po preteku avtomatično podaljšuje, vse dokler želiš. Samodejna obnova članarine se izvaja na zadnji dan članstva po veljavni ceni in pogojih, navedenih ob prvem plačilu.

Pri plačilu s plačilnim nalogom gre za enkratno vplačilo članarine za izbrano obdobje.

Koristi zate:

priročnost – brez vsakokratnega vnašanja podatkov za plačevanje;

motivacija – brez prekinitve procesa resnega iskanja partnerja. Izkušnje kažejo, da je potrebno nekaj strnjenega iskanja in zmenkov, da najdeš res pravega;

vtis pri drugih – nikoli ne daješ vtisa nečlana, ki ne more odgovoriti na prejeto sporočilo, takim se večina izogiba;

načrtovanje – vnaprej znana investicija, od prve samodejne obnovitve dalje vedno plačaš enak znesek za izbrano časovno periodo;

prihranek – s samodejnim obnavljanjem brez prekinitve se v celoti izogneš plačevanju polne cene članarin.

Samodejno obnavljanje lahko kadarkoli prekineš pod nastavitvami v razdelku Članarina. Po prekinitvi je članstvo veljavno do konca že vplačanega obdobja. Prekinitev je potrebno izvesti najmanj en dan pred iztekom članstva, sicer prekinitev ne bo uspešna.

Darilni boni, promocijske kode, kode za popust

Darilni boni

Darilni bon, ki prinaša ona-on.com naročnino, lahko naročiš na 080 64 60. Na voljo so različni paketi članarin, darilni bon pa v obliki darilnega pisma pošljemo na tvoj naslov ali neposredno na naslov obdarovanca oz. obdarovanke.

Kaj je promo koda?

Promo koda prinaša posebne ugodnosti pri članarinah in drugih plačljivih storitvah, posebne popuste pri storitvah partnerjev, VIP aktivnostih in podobno.

Kako do promo kode? Promo kode lahko občasno zaslediš v oglasih v tiskanih, spletnih in digitalnih medijih, na spoznavnih dogodkih, na promocijah na javnih mestih, v lokalih, barih in diskotekah, prireditvah in podobno.

Kako uporabiti darilni bon ali promo kodo?

Darilni bon ali promo kodo vneseš v rubriki Članarina pod nastavitvami ali v postopku registracije. V primeru, da je darilni bon ali koda veljavna, boš dobil/a ustrezen izpis s pojasnilom o ugodnostih, ki jih promo koda prinaša. Preusmerjen/a boš na stran, kjer boš lahko izvedel/a plačilo članarine po posebnih pogojih.

Plačila storitev s promo kodo

V kolikor vnašaš kodo za pridobitev popusta, moraš po vnovčenju promo kode izbrati eno izmed članarin, da popust uveljaviš. V kolikor ti promo koda omogoča časovno omejen brezplačen dostop do nekaterih ali vseh storitev ona-on.com, plačilo v času veljavnosti promo kode za uporabo le-teh ni potrebno.

Se lahko še vedno prijavim in uporabljam profil, če moja članarina poteče?

Tudi po preteku članarine se lahko prijaviš, vendar bo komunikacija z uporabniki omejena. Medtem lahko kadarkoli ponovno podaljšaš članarino.

Kako lahko prekinem članstvo na ona-on.com?

Za prekinitev članstva je potreben izbris profila. Za izbris profila klikneš na gumb za nastavitve (zobnik) – Uporabniški račun – Zamrznitev ali izbris profila (zgoraj desno). S potrditvijo odločitve, da želiš izbrisati svoj profil, se profil izbriše iz ona-on.com.

Pozor: Pri izbrisu bodo izginili vsi podatki, ki se nanašajo na tvoj profil (komunikacija, simpatije, go/no go vprašanja in odgovori, kandidati za zmenke …).

Imam članarino, vendar želim predhodno prekiniti uporabo ona-on.com. Ali mi povrnete članarino za preostalo obdobje?

Plačane članarine ne vračamo, tudi, če uporabnik zahteva izbris profila na ona-on.com.

V primeru, da želiš preostalo članarino podariti drugemu uporabniku ali pa kreirati nov profil in preostalo članarino prenesti, nam PREDHODNO piši na podpora@ona-on.com. Naši uredniki bodo dodelili preostalo članarino izbranemu profilu.